CELEX: C2006/310/09
Language: fi
Date: 2006-12-16 00:00:00
Title: Asia C-404/06: Ennakkoratkaisupyyntö, jonka Bundesgerichtshof (Saksa) on esittänyt 28.9.2006 — Quelle AG v. Bundesverband der Verbraucherzentralen und Verbraucherverbände

16.12.2006   
            
            
               FI
            
            
               Euroopan unionin virallinen lehti
            
            
               C 310/5
            
         Ennakkoratkaisupyyntö, jonka Bundesgerichtshof (Saksa) on esittänyt 28.9.2006 — Quelle AG v. Bundesverband der Verbraucherzentralen und Verbraucherverbände
   (Asia C-404/06)
   (2006/C 310/09)
   Oikeudenkäyntikieli: saksa
   Ennakkoratkaisua pyytänyt tuomioistuin
   Bundesgerichtshof
   Pääasian asianosaiset
   
      Kantaja, Revision-menettelyn vastapuoli ja saman menettelyn valittaja: Bundesverband der Verbraucherzentralen und Verbraucherverbände
   
      Vastaaja, Revision-menettelyn valittaja ja saman menettelyn vastapuoli: Quelle AG
   Ennakkoratkaisukysymykset
   Onko kulutustavaroiden kauppaa ja niihin liittyviä takuita koskevista tietyistä seikoista 25 päivänä toukokuuta 1999 annetun Euroopan parlamentin ja neuvoston direktiivin 1999/44/ETY 3 artiklan 2 kohtaa, 3 kohdan ensimmäistä virkettä ja 4 kohtaa tai 3 artiklan 3 kohtaa (1) tulkittava siten, että niiden kanssa on ristiriidassa kansallinen lainsäädäntö, jonka mukaan myyjä voi silloin, kun hän saattaa kulutustavaran sopimuksen mukaiseksi vaihtamalla sen, vaatia kuluttajalta korvausta sen hyödyn perusteella, jota kuluttaja on saanut alun perin toimitetun, sopimuksenvastaisen kulutustavaran käytöstä?
   
      (1)  EYVL L 171, s. 12.